የኢሳት ቴሌቪዥን ጋዜጠኞች ወደ ኢትዮጵያ ገቡ
ለ20 ዓመታት ከሃገር ውጭ የነበሩ የኢትዮጵያ ሳተላይት ቴሌቪዝን እና ራዲዮ ጣብያ ጋዜጠኞች በዛሬው ዕለት ወደ ኢትዮጵያ ገብተዋል፡፡ጋዜጠኞቹን የባህልና ቱሪዝም ሚንስትሯ ዶክተር ሂሩት ካሳውን ጨምሮ ሌሎች የመንግሥት ባለስልጣናት አቀባበል አድገውላቸዋል።በተጨማሪም የጋዜጠኞቹ ቤተሰቦች፣ አድናቂዎቻቸው እና ደጋፊዎቻቸውም ጭምር በአቀባበል ስነ ስርዓቱ ላይ ተገኝተዋል።በአቀባበሉም ወቅት የባህል ቱሪዝም ሚኒስትር ዶክተር ሂሩት ካሳው ጋዜጠኞቹ አሁን ለመጣው ለውጥ  ላበረከቱት አስተዋፅኦ ምስጋና አቅርበው በቀጣይም ኢትዮጵያ የዜጎቿ መኖሪያ እንድትሆን፣ አንድነት እንዲጎብትና የአስተሳሰብ ለውጥ እንዲመጣ መትጋት እንዳለባቸው አሳስበዋል፡፡ጋዜጠኞቹ በበኩላቸው ወደ ሃገራቸው በመግባታቸው ከፍተኛ ደስታ እንደተሰማቸው እና በሃገሪቱ የመጣውን ለውጥ ለማስቀጠል እና የሚዲያ ሃላፊነቱን ለመወጣት ጠንክረው እንደሚሰሩ ገልጸዋል።